Mestské zastupiteľstvo v Košiciach

Uznesenie
z XIII. rokovania Mestského zastupiteľstva v Košiciach,
zo dňa 17. septembra 2012                                  číslo: 398

Nakladanie s majetkom mesta Košice – priamy predaj budovy (predsadenej občianskej vybavenosti) a predaj nebytového priestoru pre nájomcu Rabeno, s.r.o.
na ul. Budapeštianska č. 34, 36

Mestské zastupiteľstvo  v Košiciach 
podľa § 9 ods. 2 písm. c) a § 9a ods. 8 písm. a), e)  zákona č. 138/1991 Zb. o majetku  obcí v znení neskorších predpisov, podľa zákona NR SR č. 182/93 Z. z. o vlastníctve bytov a nebytových priestorov v znení neskorších zmien a podľa § 6 ods. 2 písm. b) a § 29 ods. 1 písm. b) Štatútu mesta Košice

schvaľuje

1. priamy predaj nehnuteľnosti – budovy (predsadenej občianskej vybavenosti) vo vlastníctve mesta Košice na ul. Budapeštianska č. 34, 36, súp. č. 3748, postavenej na parc. č. 3670/7 v k. ú. Nové Ťahanovce  pre spoločnosť Rabeno, s.r.o. za kúpnu cenu 133 370,- Eur. 

Prevod predmetnej nehnuteľnosti je prípadom hodným osobitného zreteľa z dôvodu funkčnej a stavebnej naviazanosti na zázemie prevádzky, nachádzajúcej sa v nebytových priestoroch 
č. 1 a 2 v bytovom dome na ul. Budapeštianska č. 34, 36, pričom ich osobitné fungovanie by nebolo možné.

2. prevod vlastníctva  nebytových  priestorov, priestor č. 12- n1, priestor č. 12 - n2 na ul. Budapeštianska č. 34, 36, nachádzajúcich sa na prízemí obytného domu, súp. č. 2449, postavenom na parc. č. 3666 v k. ú. Nové Ťahanovce, vrátane  spoluvlastníckeho  podielu na spoločných častiach, zariadeniach domu vo veľkosti 110/10000 prislúchajúceho k priestoru č. 12 – n1 a vo veľkosti 197/10000 prislúchajúceho k priestoru č. 12 - n2  pre nájomcu nebytových priestorov spoločnosť Rabeno,  s.r.o.  za kúpnu cenu 27 848,- Eur. 

	MUDr. Richard Raši, PhD., MPH	primátor mesta Košice
	Podpísal dňa: 24. 09. 2012

Za správnosť:   Ing. Pavol Lazúr
                         Ing. Juraj Tache

Zapisovateľka: Blanka Lukáčová